# Абсент

### от Уикипедия, свободната енциклопедия

Абсентът е напитка с високо съдържание на алкохол. Получава се от цветовете и листата на медицинското растение Аrthemisia absinthium (пелин). Има леко горчив вкус и е с бледозелен или смарагдово-зелен цвят. Абсентът често се асоциира с френските артисти и писатели от края на XIX и началото на XX век, като тогава най-известната марка е била Pernod Fils. Абсентът е бил описван като опасен и водещ до пристрастяване и съответно е забранен в другите европейски страни и Съединените щати. Преоткриването му започва в 1990г.

Едуард Мане, "Пиячът на абсент"

## [редактиране] История

Счита се, че за първи път абсент е бил приготвен около 1792 година от френския доктор Пиер Ординар, живял в Швейцария. През 1797 г. Хенри-Луи Перно открива първия завод за абсент в Швейцария, а малко по-късно прави най-голямата фабрика във Франция. Популярността му нараства стремглаво от 1840г., когато се дава на френските войници като защитно средство срещу треска. През 1860г. добива такава популярност, че в повечето френски кафета и кабернета се обявява I'heure verte ("зелен час"). Напитката остава скъпа и се консумира главно от представителите на буржоазията и ексцентричните бохемски артисти. След 1880 г. цената му спада и до 1910 г. французите консумират 36 милиона литра за година.

Абсентът създава много алкохолици, като тогава тази болест се нарича абсентизъм. През 1905 г. Джин Ландфрей под влияние на голямо количество абсент избива цялото си семейство. Тази новина заема първа страница на много европейски вестници, тръгват много слухове, че абсентът води до лудост и самоубийства. Забранява се със закон в много държави.

След един век абсентът се завръща. През 2004 г. парламентът в Швейцария отменя закона от 1907 г., който го забранява, малко по-късно и Амстердам признава за недействителен закона от 1907 г. Според ограничение, въведено от Европейския съюз, пелинът в напитката не трябва да надвишава 10мг/кг.

## [редактиране] Съставки

Освен пелин, абсентът съдържа и анасон, копър, исоп, както и друго растение от същия род - Arthemisia pontica. Може да включва и корени от ангелика, листа от росен, кориандър, вероника, хвойна, индийско орехче и различни планински билки.

Кипването на пелина без допълнителна дестилация води до получаването на изключително горчива напитка, чиито вкус се дължи на водно-разтворимата субстанция - абсинтин. След дестилация се получава безцветен алкохолат, който напуска дестилатора с алкохолно съдържание около 82%. Ако се остави така, продуктът се нарича la bleue или la blanche. Зеленият цвят може да се получи по изкуствен път или с хлорофил от допълнителнит съставки. Необходимо е разреждане с вода. С течение на времето хлорофилът се разгражда и дава жълто-зелено до кафяво оцветяване. През XIX век при производството на евтини марки се добавят мед, цинк, индигово растение и други за добиване на зелен цвят, а антимониевият трихлорид води до т.нар. louche ефект.

## [редактиране] Поднасяне

Абсентът се сипва в чаша, върху която се поставя специална лъжичка с процеп. В лъжичката се поставя кубче захар, което се залива с тънка струя ледено-студена вода. Така неразтворимите във вода съставки се утаяват, което води до помътняване на питието - louche ефект. По-съвременен начин за приготвяне е свързан със запалване захар, предварително напоена с абсент, след което се добавя вода.

Взето от „http://bg.wikipedia.org../../../%D0%B0/%D0%B1/%D1%81/%D0%90%D0%B1%D1%81%D0%B5%D0%BD%D1%82.html“.

Категории: Алкохолни напитки

##### Views

- Статия
- Беседа
- Текуща версия

##### Търсене

##### На други езици

- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Italiano
- 日本語
- Lëtzebuergesch
- Lietuvių
- Македонски
- Nederlands
- Polski
- Português
- Română
- Русский
- Slovenčina
- Српски / Srpski
- Svenska
- Türkçe
- Українська
- 中文